Dewan Eropah

Dewan Eropah ialah lembaga Kesatuan Eropah yang dianggotai oleh ketua negara atau pemimpin pemerintah negara anggota ditambah Presiden Dewan Eropah dan Presiden Suruhanjaya Eropah. Pesuruhjaya Tinggi Bidang Luar Negeri dan Dasar Keselamatan Kesatuan Eropah juga menghadiri rapat. Lembaga ini ditugaskan mendefinisikan arah politik dan keutamaan Kesatuan Eropah (EU). Dewan ditubuhkan secara informal pada tahun 1975, lalu dirasmikan sebagai sebuah lembaga pada tahun 2009 ketika Perjanjian Lisbon berlaku. Presiden Dewan Eropah kini ialah Charles Michel, bekas Perdana Menteri Belgium.

Perihal 
Meskipun tidak memiliki kuasa perundangan formal, Dewan Eropah ialah lembaga strategi (dan pencari penyelesaian krisis) yang menetapkan hala tuju politik dan keutamaan Kesatuan Eropah dan bertindak sebagai kepresidenan kolektif. Suruhanjaya Eropah tetap satu-satunya perintis undang-undang, tetapi Dewan Eropah dapat memberi panduan dasar perundangan.

Pertemuan Dewan Eropah, biasa disebut Sidang Kemuncak EU, dipimpin oleh presiden dan diadakan dua kali setiap enam bulan. Mesyuarat biasanya dilakukan di Bangunan Eropah di Brussels. Dewan Eropah mengambil keputusan berdasarkan persetujuan, melainkan sudah ditentukan sebaliknya oleh Perjanjian Kesatuan Eropah.

Rujukan

Bacaan lanjut

Pautan luar 
 
 Archive of European Integration – Summit Guide
 European Council Collection of documents - CVCE
 Reflection Group established by the European Council

 
Politik Kesatuan Eropah